**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Városstratégiai Bizottságának**

**2016. április 18-ai ülésére,**

**valamint a Jogi és Társadalmi Kapcsolatok Bizottsága**

**2016. április 19-i ülésére**

**Javaslat a SZOVA Zrt-vel kötendő támogatási szerződés jóváhagyására**

Szombathely Megyei Jogú Város Közgyűlésének 425/2015.(XII.10.) Kgy. sz. határozatában felhatalmazta a Gazdasági és Városstratégiai Bizottságot, hogy a Belügyminisztériummal kötendő 2,5 milliárdos támogatási megállapodást és mellékleteit jóváhagyja. A Gazdasági és Városstratégiai Bizottságot 57/2016. (II.22.) sz. GVB határozata alapján Szombathely Megyei Jogú Város Önkormányzata 2016. március 2. napján támogatási szerződést kötött a Belügyminisztériummal, amelyben a Belügyminisztérium az 1857/2015.(XI.30.) Korm. határozat alapján 2.500.000.000 forint összegű, egyszeri jellegű, vissza nem térítendő támogatást biztosított Önkormányzatunk részére a Szent Márton Emlékévhez kapcsolódó beruházások megvalósítására. A támogatási szerződés mellékletét képező Adatlap 1. pontja alapján a belváros parkoló-szükségletének biztosítása érdekében elkerülhetetlen a Berzsenyi Dániel tér és környezete felújítására végzett beruházás miatt kieső parkolók pótlása és további parkolóhelyek kialakítása. Az Adatlap szerint a parkolók kialakítására 55 millió forint támogatás fordítható.

A Szombathely, Kőszegi u. 11-17. szám alatti, 6169 hrsz-ú, valamint a Szombathely, Kőszegi u. 23. szám alatti, 6174/2 hrsz-ú ingatlanok érintett területei a város rendezési tervében parkolóként szerepelnek, és a 100%-os önkormányzati tulajdonban lévő SZOVA Zrt. 1/1 arányú tulajdonát képezik. A beruházást követően a kiépített parkolók a SZOVA Zrt. tulajdonába, kezelésébe, üzemeltetésébe kerülnek. A megvalósításhoz szükséges építési engedélyt a SZOVA Zrt. részére a Vas Megyei Kormányhivatal 2015. október 19-én, a VA/UO/NS/A/530-18/2015. számon kiadta, amely építési engedély jogerős.

A támogatási szerződés mellékletét képező adatlapban foglaltaknak megfelelően szükséges Önkormányzatunk és a SZOVA Zrt. között egy támogatási szerződés megkötése, amelyben 55 millió forint kerül átadásra a SZOVA Zrt. részére a fenti beruházás megvalósítása céljából. Az 55 milliós pénzeszköz átadására vonatkozó támogatási szerződés a Belügyminisztériummal megkötött megállapodásban foglaltakhoz igazodó kötelezettségeket és garanciákat tartalmaz. A szerződés tervezete jelen előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2016. április „ ”**

**/: Dr. Puskás Tivadar :/**

**Határozati javaslat**

**……../2016. (IV. 18.) GVB sz. határozat**

Szombathely Megyei Jogú Város Közgyűlése Gazdasági és Városstratégiai Bizottsága a „Javaslat a SZOVA Zrt-vel kötendő támogatási megállapodás jóváhagyására” című előterjesztést megtárgyalta. Javasolja az előterjesztés 1. számú mellékletétét képező, a SZOVA Zrt-vel kötendő támogatási szerződés aláírását a polgármesternek.

**Felelős:**  Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Szakály Szabolcs, Városfejlesztési Kabinet vezetője)

**Határidő:** azonnal

**Határozati javaslat**

**……../2016. (IV. 19.) JTKB sz. határozat**

Szombathely Megyei Jogú Város Közgyűlése Jogi és Társadalmi Kapcsolatok Bizottsága a „Javaslat a SZOVA Zrt-vel kötendő támogatási megállapodás jóváhagyására” című előterjesztést megtárgyalta. Javasolja az előterjesztés 1. számú mellékletétét képező, a SZOVA Zrt-vel kötendő támogatási szerződés aláírását a polgármesternek.

**Felelős:**  Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Szakály Szabolcs, Városfejlesztési Kabinet vezetője)

**Határidő:** azonnal